pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​นพ.โสภณ – นพ.เจษฎา รับ – ส่งมอบงานในหน้าที่ราชการตำแหน่งปลัดกระทรวงสาธารณสุข
วันศุกร์ที่ 29 กันยายน 2560
​นพ.โสภณ – นพ.เจษฎา รับ – ส่งมอบงานในหน้าที่ราชการตําแหน่งปลัดกระทรวงสาธารณสุข
นายแพทย์โสภณ – นายแพทย์เจษฎา รับ – ส่งมอบงานในหน้าที่ราชการตําแหน่งปลัดกระทรวงสาธารณสุข
นายแพทย์โสภณ – นายแพทย์เจษฎา รับ – ส่งมอบงานในหน้าที่ราชการตําแหน่งปลัดกระทรวงสาธารณสุข พร้อมย้ําปี 2561 จะปฏิบัติหน้าที่โดยน้อมนําพระบรมราโชวาทของสมเด็จพระปรมินทรมหาภูมิพลอดุลยเดช มาใช้ในการทํางาน เน้นเรื่องความสามัคคี และเร่งขับเคลื่อนงานตามนโยบายสําคัญ
วันนี้ (29 กันยายน 2560) ที่กระทรวงสาธารณสุข นายแพทย์โสภณ เมฆธน ปลัดกระทรวงสาธารณสุข พร้อมด้วยนายแพทย์เจษฎา โชคดํารงสุข อธิบดีกรมควบคุมโรค ลงนามรับ – ส่งมอบงานในหน้าที่ราชการตําแหน่งปลัดกระทรวงสาธารณสุข ซึ่งในวันที่ 29 กันยายน 2560 เป็นวันสุดท้ายของการรับราชการในตําแหน่งปลัดกระทรวงสาธารณสุข ของนายแพทย์โสภณ เมฆธน และนายแพทย์เจษฎา โชคดํารงสุข อธิบดีกรมควบคุมโรค จะมาดํารงตําแหน่งปลัดกระทรวงสาธารณสุขตั้งแต่วันที่ 1 ตุลาคม 2560 ทั้งนี้นายแพทย์โสภณ ได้แสดงความยินดีกับนายแพทย์เจษฎา พร้อมมอบพระร่วงโรจนฤทธิ์ ปางห้ามญาติ เพื่อให้การทํางานทุกอย่างสําเร็จลุล่วงไปได้ด้วยดี และให้มีความรักความสามัคคี
นายแพทย์โสภณกล่าวว่า ขอขอบคุณเจ้าหน้าที่ทุกท่านที่ช่วยให้ภารกิจต่างๆ ตลอด 2 ปีที่ผ่านมาลุล่วงไปได้ด้วยดี พร้อมขอมอบหน้าที่ให้ท่านปลัดกระทรวงสาธารณสุขคนใหม่ ขอฝากให้เจ้าหน้าที่ทุกท่านตั้งใจทํางานเพื่อให้ประชาชนมีสุขภาพดี และทําให้ตนเองมีความสุข นําพาระบบสุขภาพให้ยั่งยืนต่อไป
นายแพทย์เจษฎากล่าวว่า สําหรับการทํางานในปีงบประมาณ 2561 ขอให้ทุกคนน้อมนําพระบรมราโชวาทของสมเด็จพระปรมินทรมหาภูมิพลอดุลยเดช และบุรพมหากษัตริย์ทุกพระองค์มาใช้ในการปฏิบัติหน้าที่ ยึดผลประโยชน์ของประเทศชาติและประชาชนเป็นที่ตั้ง นําค่านิยมขององค์กร MOPH มาใช้ในการทํางานและเน้นย้ําเรื่องความสามัคคีปรองดองของชาวกระทรวงสาธารณสุขเป็นหนึ่งเดียว
พร้อมกันนี้จะเร่งขับเคลื่อนงานตามนโยบายสําคัญสําคัญ ได้แก่ การพัฒนาระบบการแพทย์และสาธารณสุขฉุกเฉิน การส่งเสริมการมีส่วนร่วมของประชารัฐเพื่อพัฒนาคุณภาพชีวิตในชุมชน การเพิ่มความปลอดภัยให้กับประชาชนและลดค่าใช้จ่ายที่ไม่จําเป็น ด้วยการส่งเสริมการใช้ยาสมเหตุสมผลและการป้องกันเชื้อดื้อยา การเป็นองค์กรตัวอย่างที่เป็นมิตรต่อสิ่งแวดล้อมและบริหารจัดการอย่างยั่งยืนด้วยโครงการ GREEN and CLEAN Hospitals การเร่งรัดการพัฒนาคุณภาพของหน่วยบริการตามมาตรฐานสากล การเพิ่มความเข้มแข็งของระบบการแพทย์ปฐมภูมิด้วยทีมหมอครอบครัว การเพิ่มความสุขในการทํางานของบุคลากร และการเร่งรัดให้ประเทศไทยปลอดจากเชื้อวัณโรคอันเป็นโครงการเพื่อเฉลิมพระเกียรติสมเด็จพระเจ้าอยู่หัวฯ
“ผมขอขอบคุณพี่โสภณอีกครั้ง และขอเป็นตัวแทนของทุกคนในที่นี้ว่าพวกเราจะร่วมมือร่วมใจกันเพื่อสานต่อและพัฒนางานที่พี่สร้างไว้อย่างต่อเนื่อง” นายแพทย์เจษฎากล่าว
*******************29 กันยายน 2560
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 21 เมษายน 2563 [กระทรวงสาธารณสุข]
วันอังคารที่ 21 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 21 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 21 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่21 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –21 เมษายน2563 (10.00 น.) พบผู้ป่วยจํานวน 2,481,287 ราย เสียชีวิต 170,436 ราย ประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 792,759 ราย เสียชีวิต 42,514 รายสเปนพบผู้ป่วย 200,210 ราย เสียชีวิต 20,852 ราย และอิตาลีพบผู้ป่วย 181,228 ราย เสียชีวิต 24,114 ราย
2. สถานการณ์ในประเทศไทย (20 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ มีผู้ป่วยกลับบ้านได้ 109 ราย (สะสม 2,108 ราย) ผู้ป่วยรายใหม่รายงานวันนี้ 19 ราย ส่งผลให้มีผู้ป่วยที่ยังรักษาอยู่ในโรงพยาบาลลดลงเหลือเพียง 655 ราย
โดยผู้ป่วยรายใหม่ 19 ราย นับเป็นลําดับที่ 2,793 - 2,811 จําแนกเป็นกลุ่มได้ดังนี้
กลุ่มที่ 1เป็นผู้สัมผัสกับผู้ป่วยที่มีรายงานมาแล้ว10ราย (พบที่จังหวัดชุมพร, ชลบุรี, กรุงเทพฯ)
กลุ่มที่ 2ผู้ป่วยรายใหม่ จํานวน8ราย มีรายละเอียด ดังนี้
2.1 เดินทางไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 2 ราย
2.2 อาชีพเสี่ยง 1 ราย (เจ้าหน้าที่ด่านตรวจคนเข้าเมือง)
2.3 ร่วมพิธีกรรมทางศาสนา 1 ราย (เดินทางไปดาวะห์)
2.4 อื่นๆ 4 ราย (จากการค้นหาเชิงรุกในจังหวัดยะลา 2 ราย / ตรวจก่อนทําหัตถการ 2 ราย)
กลุ่มที่ 3ไม่มีรายงาน ผู้ป่วยยืนยันพบเชื้อและอยู่ระหว่างสอบสวนโรค
กลุ่มที่4เดินทางมาจากต่างประเทศ และเข้า State Quarantines1ราย (จากสหรัฐอเมริกา)
ไม่มีรายงานผู้ป่วยที่เป็นบุคลากรทางการแพทย์ต่อเนื่องเป็นวันที่ 3
วันนี้ ได้รับรายงานผู้ป่วยเสียชีวิต 1 ราย เป็นชายไทย อายุ 50 ปี อาชีพขับรถ Taxi โรคประจําตัวเป็นเบาหวาน การควบคุมน้ําตาลไม่ดี มีประวัติเสี่ยงรับส่งผู้โดยสารที่ไปดูมวยจากสนามมวยลุมพินี เข้ารับรักษาที่โรงพยาบาลแห่งหนึ่งในกรุงเทพฯ ด้วยอาการไข้สูง ปวดเมื่อยตามตัว หายใจไม่เต็มอิ่ม ไอ มีเสมหะ เสียชีวิตวันที่ 20 เมษายน 2563 (เป็นผู้เสียชีวิตรายที่ 48)
โดยสรุปภาพรวมวันนี้ มีผู้ป่วยกลับบ้านสะสม2,108 ราย ยังรักษาในโรงพยาบาล 655 รายเสียชีวิตรวม 48 รายรวมมีผู้ป่วยสะสม 2,811 ราย
สําหรับจังหวัดที่ไม่มีรายงานผู้ป่วยติดเชื้อไวรัสโรนา 2019 รายใหม่ ในช่วง 14 วันที่ผ่านมา (ข้อมูลวันที่ 21 เมษายน 2563) เพิ่มอีก 1 จังหวัด คือ สุพรรณบุรี รวมเป็น 36 จังหวัด ได้แก่ เชียงราย, เพชรบุรี, เพชรบูรณ์, แพร่, แม่ฮ่องสอน, กาญจนบุรี, กาฬสินธุ์, จันทบุรี, นครนายก, บุรีรัมย์, มหาสารคาม, มุกดาหาร, ยโสธร, ร้อยเอ็ด, ราชบุรี, ลพบุรี, ลําพูน, ศรีสะเกษ, สมุทรสงคราม, สระบุรี, สุโขทัย, หนองคาย, หนองบัวลําภู, อํานาจเจริญ, อุดรธานี, อุตรดิตถ์, อุทัยธานี, ระยอง, ตาก, ประจวบคีรีขันธ์, พระนครศรีอยุธยา, สกลนคร, สุรินทร์, สระแก้ว และอุบลราชธานี
**********************************
21 เมษายน 2563
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดา สยามบรมราชกุมารี เสด็จพระราชดำเนินทรงวางศิลาฤกษ์อาคารผู้ป่วยนอกและอุบัติเหตุฉุกเฉินโรงพยาบาลอุทัยธานี
วันพุธที่ 10 มกราคม 2561
สมเด็จพระเทพรัตนราชสุดา สยามบรมราชกุมารี เสด็จพระราชดําเนินทรงวางศิลาฤกษ์อาคารผู้ป่วยนอกและอุบัติเหตุฉุกเฉินโรงพยาบาลอุทัยธานี
เช้าวันนี้ (10 มกราคม 2561) เวลา 09.00 น. สมเด็จพระเทพรัตนราชสุดา สยามบรมราชกุมารี เสด็จพระราชดําเนินทรงวางศิลาฤกษ์อาคารผู้ป่วยนอกและอุบัติเหตุฉุกเฉิน ณ โรงพยาบาลอุทัยธานี อําเภอเมือง จังหวัดอุทัยธานี โดยมี ศาสตราจารย์คลินิก เกียรติคุณ นายแพทย์ปิยะสกล
เช้าวันนี้ (10 มกราคม 2561) เวลา 09.00 น. สมเด็จพระเทพรัตนราชสุดา สยามบรมราชกุมารี เสด็จพระราชดําเนินทรงวางศิลาฤกษ์อาคารผู้ป่วยนอกและอุบัติเหตุฉุกเฉิน ณ โรงพยาบาลอุทัยธานี อําเภอเมือง จังหวัดอุทัยธานี โดยมี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นายแพทย์เจษฎา โชคดํารงสุข ปลัดกระทรวงสาธารณสุข ผู้บริหาร ข้าราชการ ประชาชนเฝ้ารับเสด็จฯ
ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กราบบังคมทูลรายงานว่า โรงพยาบาลอุทัยธานี ได้รับประมาณจากกระทรวงสาธารณสุข จํานวน 401 ล้านบาท ในการก่อสร้างอาคารผู้ป่วยนอกและอุบัติเหตุฉุกเฉิน สูง 9 ชั้น พื้นที่ใช้สอย 21,652 ตารางเมตร กําหนดแล้วเสร็จในเดือนธันวาคม 2562 เพื่อเป็นอาคารบริการด้านการแพทย์ฉุกเฉิน และตรวจรักษาโรคแผนกผู้ป่วยนอกทุกสาขา ศูนย์ทันตกรรม ศูนย์ไตเทียม ศูนย์เคมีบําบัด ซึ่งจะเพิ่มศักยภาพและคุณภาพการบริการ ลดความแออัด ลดการส่งต่อผู้ป่วยออกนอกจังหวัดอุทัยธานี
โรงพยาบาลอุทัยธานีเป็นโรงพยาบาลทั่วไป ขนาด 350 เตียง ให้บริการตรวจรักษาผู้ป่วยในพื้นที่ จังหวัดอุทัยธานีและจังหวัดใกล้เคียง โดยในปี 2560 มีผู้ป่วยนอกมารับบริการ 280,633 ครั้งต่อปี และผู้ป่วยในมารับบริการ 20,395ครั้ง ต่อปีสามารถดูแลรักษาโรคเฉพาะทาง อาทิ อายุรกรรม ศัลยกรรม สูตินรีเวชกรรม การผ่าตัดต่างๆ โรคทางจิตเวช และมีแพทย์เวชศาสตร์ครอบครัวให้การดูแลผู้ป่วยในชุมชนและผู้สูงอายุ รับผู้ป่วยส่งต่อจากโรงพยาบาลในจังหวัดอุทัยธานีและจังหวัดใกล้เคียง จึงต้องพัฒนาด้านอาคารสถานที่ ให้สามารถรองรับผู้มารับบริการที่มีแนวโน้มเพิ่มมากขึ้นทุกปี
ทั้งนี้ อาคารผู้ป่วยนอกและอุบัติเหตุฉุกเฉิน 9 ชั้น ประกอบด้วยชั้นที่ 1 เป็นห้องฉุกเฉิน ห้องทําบัตร ห้องจ่ายยา เอกซเรย์ การเงิน ชั้น 2 ถึงชั้น 6 เป็นห้องตรวจโรคแผนกต่างๆ เช่นห้องทันตกรรม ห้องตรวจด้วยเครื่องมือพิเศษ ศูนย์ตรวจสุขภาพ ชั้น 7-8 เป็นสํานักงาน ฝ่ายบริหาร เวชสถิติ ศูนย์คอมพิวเตอร์ การเงิน บัญชี ชั้น 9 เป็นห้องทรงงาน และห้องแสดงนิทรรศการสมเด็จพระเทพรัตนราชสุดาฯ สยามบรมราชกุมารี โดยเริ่มก่อสร้างในปี 2560 คาดว่าจะแล้วเสร็จภายเดือนธันวาคม พ.ศ. 2562วัตถุประสงค์เพื่อพัฒนาโรงพยาบาลให้มีความทันสมัย รองรับประชาชนในระดับจังหวัด และพัฒนาศักยภาพการบริการให้เป็นศูนย์เชี่ยวชาญดูแลโรคที่เป็นปัญหาของจังหวัด อาทิ โรคหัวใจ โรคหลอดเลือดสมอง ไตวายเรื้อรัง มะเร็ง และด้านการดูแลผู้สูงอายุ เนื่องจากจังหวัดอุทัยธานีก้าวเข้าสู่สังคมผู้สูงอายุ ต้องจัดระบบบริการรองรับให้เป็นผู้สูงอายุที่สุขภาพดีรวมทั้งได้จัดทําแผนพัฒนาโรงพยาบาลระยะ 10 ปี ซึ่งในปี 2564 จะเริ่มการก่อสร้างอาคารผู้ป่วยใน 5 ชั้น อาคารที่จอดรถ 7 ชั้น และอาคารสนับสนุนบริการ
***************************10มกราคม 2561
รัฐบาลไทย-ข่าวทำเนียบรัฐบาล-กระทรวงเกษตรฯ เปิดบ้านงานช่างอากาศยาน ปฏิบัติการทำฝนหลวง เร่งช่วยเหลือพี่น้องเกษตรกรและประชาชนสู้ภัยแล้ง ปี 2563
วันศุกร์ที่ 10 มกราคม 2563
กระทรวงเกษตรฯ เปิดบ้านงานช่างอากาศยาน ปฏิบัติการทําฝนหลวง เร่งช่วยเหลือพี่น้องเกษตรกรและประชาชนสู้ภัยแล้ง ปี 2563
กระทรวงเกษตรฯ เปิดบ้านงานช่างอากาศยาน ปฏิบัติการทําฝนหลวง เร่งช่วยเหลือพี่น้องเกษตรกรและประชาชนสู้ภัยแล้ง ปี 2563
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ มอบหมายให้ นายนเรศ ธํารงค์ทิพยคุณ ผู้ช่วยรัฐมนตรีประจําสํานักนายกรัฐมนตรี เป็นผู้แทนพิธีเปิดงาน “เปิดบ้านงานช่างอากาศยาน”ประจําปี 2563 (OPEN HOUSE TO AIRCRAFT MECHANIC 2020) ของกรมฝนหลวงและการบินเกษตร ณ สนามบินนครสวรรค์ ว่า กระทรวงเกษตรและสหกรณ์ โดยกรมฝนหลวงและการบินเกษตร ได้ตระหนักถึงความเดือดร้อนของพี่น้องเกษตรกรและประชาชน และเพื่อบรรเทาปัญหาภัยแล้งที่เกิดขึ้นอย่างเร่งด่วน จึงให้เปิดปฏิบัติการฝนหลวงประจําปีให้เร็วขึ้น โดยที่ผ่านมาจะเปิดปฏิบัติการในวันที่ 1 มีนาคม ของทุกปี แต่เนื่องจากปีนี้เกิดวิกฤติภัยแล้งที่รุนแรงและรวดเร็วกว่าทุกปี สร้างความเดือดร้อนแก่พี่น้องเกษตรกรอย่างมาก จึงเร่งเปิดปฏิบัติการฝนหลวง เพื่อบรรเทาความเดือดร้อนแก่พี่น้องเกษตรกร
“ ทางกระทรวงเกษตรฯ ได้สั่งการเตรียมความพร้อมในการปฏิบัติการฝนหลวงสู้ภัยแล้ง ประจําปี 2563 โดยจะมีการเปิดปฏิบัติการฝนหลวง ในวันที่ 17 กุมภาพันธ์ 2563 เพื่อเร่งช่วยเหลือพี่น้องเกษตรกรและประชาชน ที่กําลังประสบปัญหาภัยแล้ง ดังนั้นอากาศยานเป็นปัจจัยสําคัญที่ใช้บินปฏิบัติการดัดแปรสภาพอากาศเพื่อทําให้เกิดฝน ทางกรมฝนหลวงและการบินเกษตร จึงมีช่างเครื่องบิน และช่างอิเล็กทรอนิกส์การบิน ที่มีความรู้ความสามารถ ดําเนินการซ่อมอากาศยานให้เป็นไปตามคู่มือของโรงงานผู้ผลิตและมาตรฐานการซ่อมบํารุงอากาศยานของกรมฝนหลวงและการบินเกษตรที่กําหนดไว้ เพื่อให้เกิดประสิทธิภาพ และความปลอดภัยในการปฏิบัติงานอย่างสูงสุด” นายนเรศ กล่าว
ปัจจุบันกรมฝนหลวงและการบินเกษตร มีอากาศยานที่ใช้ปฏิบัติการฝนหลวงและภารกิจอื่นๆ ที่เกี่ยวข้อง รวมจํานวน 40 ลํา และมีแผนการจัดหาเพิ่มเติม เพื่อให้เพียงพอต่อภารกิจ และความต้องการในอนาคต สําหรับอากาศยาน ที่ประจําการทั้งหมด มีการใช้ปฏิบัติภารกิจการทําฝนตลอดระยะเวลา 8 เดือน ภายหลังจากการเสร็จสิ้นฤดูกาลทําฝน การซ่อมบํารุงอากาศยานจึงมีความสําคัญและจําเป็นต้องดูแลรักษาเพื่อเตรียมพร้อมในการปฏิบัติภารกิจในปีถัดไป
ด้าน นายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า กรมฝนหลวงและการบินเกษตร ได้กําหนดแผนเตรียมความพร้อมด้านการบิน ได้แก่ การซ่อมบํารุงอากาศยานประจําปี การฝึกอบรมและพัฒนาบุคลากรด้านการบิน และการฝึกบินทบทวนประจําปี โดยเริ่มดําเนินการตั้งแต่เดือนพฤศจิกายน - กุมภาพันธ์ รวมระยะเวลา 4 เดือน สําหรับแผนการซ่อมบํารุงอากาศยานประจําปี เริ่มดําเนินการตั้งแต่วันที่ 6 พฤศจิกายน 2562 ถึง 31 มกราคม 2563 ซ่อมบํารุงอากาศยาน จํานวน 4 แบบ ในช่วงระยะเวลาที่ดําเนินการซ่อมบํารุงอากาศยานประจําปี กรมฯ ได้มีการจัดเตรียมอากาศยานสําหรับปฏิบัติภารกิจฝนหลวงเคลื่อนที่เร็ว จํานวน 2 ชุด ประกอบด้วย เครื่องบิน CASA จํานวน 1 ชุด ๆ ละ 2 ลํา และเครื่อง Cessna Caravan จํานวน 1 ชุด ๆ ละ 3 ลํา เพื่อปฏิบัติการฝนหลวงช่วยเหลือพื้นที่ที่มีความต้องการน้ํา และบรรเทาปัญหาฝุ่นละอองในช่วงเวลาดังกล่าวด้วย
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“รายได้จากรัฐวิสาหกิจในช่วง 10 เดือนของปีงบประมาณ 2561 สูงกว่าเป้าหมาย 21%”
วันอังคารที่ 14 สิงหาคม 2561
“รายได้จากรัฐวิสาหกิจในช่วง 10 เดือนของปีงบประมาณ 2561 สูงกว่าเป้าหมาย 21%”
ในเดือนกรกฎาคม 2561 สคร. จัดเก็บรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 ได้จํานวน 15,715 ล้านบาท สูงกว่าเป้าหมายการจัดเก็บรายได้แผ่นดิน จํานวน 49 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนกรกฎาคม 2561 สคร. จัดเก็บรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 ได้จํานวน 15,715 ล้านบาท สูงกว่าเป้าหมายการจัดเก็บรายได้แผ่นดิน จํานวน 49 ล้านบาท ส่งผลให้ในช่วง 10 เดือนของปีงบประมาณ 2561 (เดือนตุลาคม 2560 – เดือนกรกฎาคม 2561) สคร. จัดเก็บรายได้แผ่นดินรวมทั้งสิ้นจํานวน 146,319 ล้านบาท ซึ่งสูงกว่าเป้าหมายสะสม จํานวน 25,220 ล้านบาท หรือร้อยละ 21
รายได้นําส่ง ก.ค. 61 รายได้นําส่งสะสม (ต.ค. 60 – ก.ค. 61)
เป้าหมาย  15,666  121,099
จัดเก็บรายได้จริง 15,715  146,319
ร้อยละของเป้าหมาย (%) 100  121
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเสริมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) ธนาคารออมสิน และการไฟฟ้าส่วนภูมิภาค ซึ่งคิดเป็นร้อยละ 69 ของการนําส่งรายได้สะสมในภาพรวม โดยการจัดเก็บรายได้ที่สูงกว่าเป้าหมายมีสาเหตุหลักจากรัฐวิสาหกิจมีผลประกอบการในภาพรวมที่ดีขึ้น
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก ในช่วง 10 เดือนของปีงบประมาณ 2561 (ต.ค. 60 – ก.ค. 61)
รัฐวิสาหกิจ  รายได้นําส่งจริงสะสม (ล้านบาท)
1) สํานักงานสลากกินแบ่งรัฐบาล  33,303
2) การไฟฟ้าฝ่ายผลิตแห่งประเทศไทย  20,784
3) บริษัท ปตท จํากัด (มหาชน)  17,519
4) ธนาคารออมสิน  17,309
5) การไฟฟ้าส่วนภูมิภาค  11,793
อื่นๆ   45,611
รวมทั้งหมด  146,319
นายประภาศ คงเอียด ผู้อํานวยการ สคร. กล่าวสรุปว่า ในปีงบประมาณ 2561 สคร. มีนโยบายสนับสนุนให้รัฐวิสาหกิจนํานวัตกรรมและเทคโนโลยีมาใช้ในการขับเคลื่อนองค์กร เพื่อตอบสนองต่อนโยบายของรัฐบาล “Thailand 4.0” อีกทั้งรัฐวิสาหกิจหันมาให้ความสําคัญกับการพัฒนาองค์กรในด้านต่างๆ ผ่านการนําเทคโนโลยีและนวัตกรรมเข้ามาใช้ ซึ่งจะส่งผลให้ผลประกอบการของรัฐวิสาหกิจโดยรวมดีขึ้น โดยคาดว่าการจัดเก็บรายได้ของรัฐวิสาหกิจจะเป็นส่วนสําคัญในการรักษาความมั่นคงด้านรายได้ให้กับรัฐบาลได้ในปี 2561 นี้ โดยปัจจุบัน การจัดเก็บรายได้แผ่นดินของรัฐวิสาหกิจสูงกว่าเป้าหมายทั้งปีที่มีจํานวน 137,000 ล้านบาท แล้ว
รัฐบาลไทย-ข่าวทำเนียบรัฐบาล-สธ.เชิญชวนประชาชนร่วมสร้างกุศลบริจาคอวัยวะ ให้ชีวิตใหม่เพื่อนมนุษย์
วันอาทิตย์ที่ 27 ตุลาคม 2562
สธ.เชิญชวนประชาชนร่วมสร้างกุศลบริจาคอวัยวะ ให้ชีวิตใหม่เพื่อนมนุษย์
กระทรวงสาธารณสุข เชิญชวนประชาชนร่วมสร้างกุศลบริจาคอวัยวะ ให้ชีวิตใหม่เพื่อนมนุษย์ ลดความพิการ แก่ผู้ป่วยที่รอรับการปลูกถ่ายอวัยวะโดยผู้บริจาค 1 คนจะช่วยผู้ป่วยได้ถึง 8 คน
กระทรวงสาธารณสุข เชิญชวนประชาชนร่วมสร้างกุศลบริจาคอวัยวะ ให้ชีวิตใหม่เพื่อนมนุษย์ ลดความพิการ แก่ผู้ป่วยที่รอรับการปลูกถ่ายอวัยวะโดยผู้บริจาค 1 คนจะช่วยผู้ป่วยได้ถึง 8 คน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุขร่วมกับสภากาชาดไทย ได้จัดทําโครงการบริจาคอวัยวะเฉลิมพระเกียรติพระบาทสมเด็จพระปรเมนทรรามาธิบดีศรีสินทร
มหาวชิราลงกรณ พระวชิรเกล้าเจ้าอยู่หัว เนื่องในโอกาสฉลองพระราชพิธีบรมราชาภิเษก พุทธศักราช 2562 รณรงค์ให้ประชาชนร่วมแสดงความจํานงบริจาคอวัยวะและดวงตา เพื่อช่วยชีวิตและลดความพิการแก่ผู้ป่วยที่รอรับการปลูกถ่ายอวัยวะ ซึ่งผู้บริจาค 1 คนจะช่วยผู้ป่วยได้ถึง 8 คน
นายแพทย์สุขุมกล่าวต่อว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทารวงสาธารณสุขให้ความสําคัญในการดําเนินงานระบบบริจาคและปลูกถ่ายอวัยวะให้มีความเข้มแข็งพัฒนาระบบบริการสุขภาพ (Service Plan) สาขาการรับบริจาคและปลูกถ่ายอวัยวะ ร่วมมือกับสภากาชาดไทยจัดตั้งศูนย์รับบริจาคอวัยวะในโรงพยาบาลศูนย์ โรงพยาบาลทั่วไปทั่วประเทศ และพัฒนาทีมจัดเก็บอวัยวะในทุกเขตสุขภาพ เพื่อให้ประชาชนที่อยู่ในต่างจังหวัด มีโอกาสเข้าถึงบริการปลูกถ่ายอวัยวะที่มีประสิทธิภาพ รวดเร็ว โดยเฉพาะการปลูกถ่ายไตและดวงตา ซึ่งจะช่วยให้ผู้ป่วยสามารถกลับมาใช้ชีวิตได้ตามปกติ และมีคุณภาพชีวิตที่ดีขึ้น
“ผมและชาวกระทรวงสาธารณสุข ขอชื่นชม นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ที่ท่านเป็นต้นแบบที่ดีของผู้บริจาคอวัยวะ จิตอาสาช่วยเหลือขนส่งอวัยวะด้วยการขับเครื่องบินส่วนตัว และสนับสนุนงานบริจาคอวัยวะช่วยชีวิตผู้ป่วยที่รอความหวัง” นายแพทย์สุขุมกล่าว
ทั้งนี้ข้อมูล ณ วันที่ 30 กันยายน 2562 มีผู้ป่วยที่ลงทะเบียนรอรับการบริจาคอวัยวะจํานวน 6,311 ราย
มีผู้ป่วยได้รับการปลูกถ่ายอวัยวะจากผู้บริจาคเพียงร้อยละ 9.1 หรือผู้รอรับอวัยวะ 10 คน มีโอกาสได้อวัยวะ 1 คน เท่านั้น และผู้รอรับดวงตา 13,510 ราย ปัจจุบันสามารถปลูกถ่ายอวัยวะได้ปีละ 500 – 700 ราย และปลูกถ่ายกระจกตา ได้ปีละ 700 – 800 ราย ผู้มีจิตศรัทธาต้องการบริจาคอวัยวะและดวงตา ติดต่อได้ที่ศูนย์รับบริจาคอวัยวะ สภากาชาดไทย โทร. 02 256 4045, 02 256 4046 ในวันและเวลาราชการ และศูนย์ดวงตา สภากาชาดไทย โทร. 02 256 4039, 02 256 4040 ในวันและเวลาราชการ
************************ 27 ตุลาคม 2562
รัฐบาลไทย-ข่าวทำเนียบรัฐบาล-ก.ยุติธรรม เน้นย้ำการประชาสัมพันธ์กองทุนยุติธรรม ผ่านช่องทางดิจิตอล Digital Marketing ๔.๐
วันพฤหัสบดีที่ 22 สิงหาคม 2562
ก.ยุติธรรม เน้นย้ําการประชาสัมพันธ์กองทุนยุติธรรม ผ่านช่องทางดิจิตอล Digital Marketing ๔.๐
กระทรวงยุติธรรม เน้นย้ําการประชาสัมพันธ์กองทุนยุติธรรม ผ่านช่องทางดิจิตอล Digital Marketing ๔.๐
ในวันพฤหัสบดีที่ ๒๒ สิงหาคม ๒๕๖๒ เวลา ๑๐.๓๐ น. ณ ห้อง ๒๐๓ (ชั้น ๒) โรงแรมเซ็นทรา บายเซ็นทาราศูนย์ราชการ และคอนเวนชันเซ็นเตอร์ แจ้งวัฒนะ นายธวัชชัย ไทยเขียว รองปลัดกระทรวงยุติธรรม ให้เกียรติเปิดงานแถลงข่าวกิจกรรมประชาสัมพันธ์กองทุนยุติธรรม ผ่านช่องทางดิจิตอล ครั้งที่ ๒ (Digital Marketing ๔.๐) โดยมี นางสาวมยุรี จําจรัส ผู้อํานวยการสํานักงานยุติธรรม พร้อมด้วยนักแสดงนํา รวมถึงบุคลากรในสังกัดกองทุนยุติธรรม และประชาชนที่สนใจ เข้าร่วมฯ
รองปลัดกระทรวงยุติธรรม กล่าวว่า สํานักงานกองทุนยุติธรรม สํานักงานปลัดกระทรวงยุติธรรม ได้จัดทํากิจกรรมประชาสัมพันธ์กองทุนยุติธรรม ผ่านช่องทางดิจิตอล (Digital Marketing ๔.๐) โดยจัดทํา ซีรีส์ซิทคอม กองทุนยุติธรรมช่วยเหลือประชาชน เพื่อประชาสัมพันธ์กองทุนยุติธรรม ให้เป็นที่รู้จักอย่างแพร่หลาย และเข้าถึงประชาชนทุกกลุ่ม ให้สามารถรับรู้ข่าวสารภารกิจของกองทุนยุติธรรม เป็นไปอย่างกว้างขวางและทั่วถึง โดยมีช่องทางการสื่อสารที่หลากหลายและรวดเร็ว เพื่อประโยชน์แก่ประชาชน สามารถเข้าถึงความยุติธรรมได้อย่างเท่าเทียม ตามเจตนารมณ์ของพระราชบัญญัติกองทุนยุติธรรม พ.ศ. ๒๕๕๘
โดยการจัดทํา ซีรี่ส์ซิทคอม กองทุนยุติธรรมช่วยเหลือประชาชน เป็นการสื่อสารภาพลักษณ์ ภารกิจของกองทุนยุติธรรม เพื่อเปิดโอกาสให้ประชาชนที่ยากจนทุกพื้นที่ทุกตารางนิ้วของประเทศไทย เข้าสู่กระบวนการยุติธรรมอย่างเท่าเทียมกัน โดยกองทุนยุติธรรมจะเข้าไปให้ความช่วยเหลือ ในเรื่องของเงินประกัน ตั้งแต่ชั้นสอบสวนจนคดีถึงที่สุด ภายใต้พันธกิจ “กองทุนยุติธรรมให้ความช่วยเหลือประชาชนที่ยากไร้ เดือดร้อน ไม่ได้รับความเป็นธรรม เพื่อให้เข้าถึงความยุติธรรม ตามกฎหมาย และพัฒนาสู่มาตรฐานสากล” ทั้งนี้ ประชาชนที่สนใจสามารติดตามชม “ซีรี่ส์ซิทคอม กองทุนยุติธรรมช่วยเหลือประชาชน” เพื่อนําเสนอความรู้เรื่องกฎหมาย ที่ทําให้ประชาชนเข้าถึงได้อย่างสนุกสนานและง่ายดาย ออกอากาศทางช่อง ๙ เอ็มคอตเอชดี (MCOT HD) ทุกวันศุกร์ ตั้งแต่เวลา ๐๘.๕๖-๐๙.๐๑ น.
รัฐบาลไทย-ข่าวทำเนียบรัฐบาล-สถานทูตไทย ณ กรุงบูดาเปสต์ ปฏิบัติภารกิจช่วยคนไทยที่ติดค้างในประเทศมอนเตเนโกร เดินทางกลับถึงไทย หลังต้องกักตัว 28 วัน และเดินทางผ่าน 7 ประเทศ [กระทรวงการต่างประเทศ]
วันจันทร์ที่ 20 เมษายน 2563
สถานทูตไทย ณ กรุงบูดาเปสต์ ปฏิบัติภารกิจช่วยคนไทยที่ติดค้างในประเทศมอนเตเนโกร เดินทางกลับถึงไทย หลังต้องกักตัว 28 วัน และเดินทางผ่าน 7 ประเทศ [กระทรวงการต่างประเทศ]
สถานทูตไทย ณ กรุงบูดาเปสต์ ปฏิบัติภารกิจช่วยคนไทยที่ติดค้างในประเทศมอนเตเนโกร เดินทางกลับถึงไทย หลังต้องกักตัว 28 วัน และเดินทางผ่าน 7 ประเทศ
สถานทูตอยากจะแบ่งปันประสบการณ์ดีๆ จากเรื่องราวการให้ความช่วยเหลือพี่น้องคนไทยนะคะ
Mission Impossible?
เมื่อวันที่17มี.ค.2563สถานทูตได้รับแจ้งจากนักท่องเที่ยวชาวไทยว่าติดอยู่ที่กรุงพอดโกริซา ประเทศมอนเตเนโกร เนื่องจากตกเครื่องบินและไม่มีเที่ยวบินกลับประเทศไทยอีกต่อไป สถานทูตได้พยายามหาเที่ยวบินในเมืองต่างๆ ทั้งจากกรุงซาราเยโว ประเทศบอสเนียและเฮอร์เซโกวีนา หรือจากกรุงซาเกร็บ ประเทศโครเอเชีย แต่ก็ไม่สามารถทําได้เพราะอุปสรรคนานัปการ ไม่ว่าจะเป็นการจํากัดการเดินทางภายในมอนเตเนโกร การทยอยปิดพรมแดน การปิดสนามบิน การยกเลิกเที่ยวบินระหว่างประเทศ อีกทั้งกฎระเบียบภายในที่เคร่งครัดทําให้แพทย์มอนเตเนโกรไม่สามารถออกใบรับรองแพทย์เพื่อการขึ้นเครื่องบินได้หากนักท่องเที่ยวชาวไทยยังไม่กักตัวครบ28วัน ฤาแผนการช่วยนักท่องเที่ยวชาวไทยจะเป็นMission Impossible?
วางแผนการใหญ่
จากการติดต่อพูดคุยรายวัน สถานทูตรับทราบถึงความใจสู้ของนักท่องเที่ยวไทยเพื่อเอาตัวรอดในกรุงพอดโกริซา เพราะการพํานักอยู่ในประเทศที่เราไม่เคยไปมาก่อนและการมีโรคระบาดร้ายแรงเช่นนี้ไม่ใช่เรื่องสนุกอีกต่อไป สถานทูตยืนยันกับนักท่องเที่ยวคนนี้ว่าเราจะพาคุณกลับบ้านให้ได้! จากการประเมินสถานการณ์ สนามบินนานาชาติ ณ กรุงบูดาเปสต์ ประเทศฮังการีกลายเป็นสถานบินที่ใกล้ที่สุด แต่ก็ยังห่างจากกรุงพอดโกริซาเกือบ1,200กิโลเมตร
การเดินทางจะเป็นไปได้อย่างไร ภายใต้สถานการณ์ที่ทุกประเทศปิดชายแดนและไม่ให้ชาวต่างชาติผ่านแดนรวมทั้งออกมาตรการกักตัว14หรือ28วัน
สถานทูตต้องวางแผนที่มีความซับซ้อนมากขึ้นเพราะต้องมั่นใจว่าเมื่อเริ่มการเดินทางซึ่งต้องใช้
รัฐบาลไทย-ข่าวทำเนียบรัฐบาล-รมว.สธ. ยืนยันไม่มีการช่วยเหลือข้าราชการล่วงละเมิดลูกจ้างหญิง  ผิดจริงโดนวินัยร้ายแรง
วันพฤหัสบดีที่ 17 สิงหาคม 2560
รมว.สธ. ยืนยันไม่มีการช่วยเหลือข้าราชการล่วงละเมิดลูกจ้างหญิง  ผิดจริงโดนวินัยร้ายแรง
รัฐมนตรีว่าการกระทรวงสาธารณสุข     ยืนยันไม่มีการช่วยเหลือข้าราชการชายที่ล่วงละเมิดลูกจ้างหญิง หากผิดจริงให้ดําเนินการทางวินัยให้ถึงที่สุด และให้ขยายผลหาข้อเท็จจริงครอบคลุมผู้ถูกพาดพิงทุกคน พร้อมเยียวยาด้านจิตใจให้กับผู้เสียหาย
วันนี้ (17 สิงหาคม 2560) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์กรณีลูกจ้างหญิงถูกข้าราชการชายที่เป็นหัวหน้าลวนลามว่าข้าราชการชายคนนี้ได้ถูกย้ายไปที่สํานักงานสาธารณสุขอําเภอเมืองนนทบุรี ตั้งแต่วันที่ 8 สิงหาคม 2560 และคณะกรรมการสอบข้อเท็จจริง ได้ดําเนินการเกือบถึงขั้นสุดท้ายคือ เชิญเจ้าตัวมาสอบข้อเท็จจริงภายในวันศุกร์ที่ 18 สิงหาคมนี้ หากไม่มาตามกําหนดจะดําเนินการตามขั้นตอนต่อไป ซึ่งความผิดในกรณีนี้อาจเป็นความผิดทางวินัยร้ายแรงได้
สําหรับขั้นตอนของการสอบข้อเท็จจริงนั้น ให้ความยุติธรรมกับทั้ง 2 ฝ่าย และเชิญผู้ที่เกี่ยวข้องมาให้ข้อมูลเรียบร้อยหมดแล้ว ส่วนที่บอกว่าเรื่องที่เกิดขึ้นมาตั้งแต่ปี 2557 แต่ไม่มีลูกจ้างหรือใครกล้าที่จะออกมาเปิดเผยเพราะกลัวว่าจะไม่ต่อสัญญาจ้างต่อนั้น ขอให้เจ้าหน้าที่ทุกคนหากมีกรณีอย่างนี้เกิดขึ้น ขอให้ออกมาร้องเรียน อย่าอดทน อย่าได้อายหรือกลัว กระทรวงสาธารณสุขมีวัฒนธรรมองค์กรอย่างชัดเจนในเรื่องของคุณธรรม จริยธรรม พร้อมที่จะดําเนินการ ไม่ให้เกิดกรณีอย่างนี้อีกต่อไปไม่เฉพาะกระทรวงสาธารณสุข แต่ในกระทรวงอื่น ๆ ด้วย
ในส่วนข้อสงสัยว่า ตั้งแต่เกิดเรื่องลูกจ้างได้แจ้งผู้บังคับบัญชาโดยตรงแล้ว แต่ไม่มีการดําเนินการ ก็คงต้องสอบหาข้อเท็จจริงต่อไปว่าเพราะเหตุใด รวมทั้ง กรณีมีการขอร้องจากผู้บังคับบัญชาทําให้ลูกจ้างก็ไม่กล้าที่จะมีการพาดพิงไปถึงข้าราชการที่เกี่ยวข้องคนอื่น ก็ต้องขยายการสอบข้อเท็จจริงในวงกว้างให้ครอบคลุมทุกคนที่ถูกพาดพิง อย่างไรก็ตาม หากประชาชน เอ็นจีโอ กังวลว่า ทางราชการจะช่วยเหลือกัน ไม่มั่นใจในระบบราชการ ก็ขอให้ติดตามได้อย่างใกล้ชิด เราไม่ได้ปิดบังอะไร ยืนยันไม่มีการช่วยกัน ในการกระทําที่ผิด ทั้งนี้ ได้มอบหมายให้คณะกรรมการสืบสวนให้การดูแลทางด้านจิตใจของผู้ถูกล่วงละเมิด
****************************** 17 สิงหาคม 2560
รัฐบาลไทย-ข่าวทำเนียบรัฐบาล-รมว.ทส.ให้การต้อนรับเอกอัครราชทูตสาธารณรัฐเช็ก
วันจันทร์ที่ 28 ตุลาคม 2562
รมว.ทส.ให้การต้อนรับเอกอัครราชทูตสาธารณรัฐเช็ก
รมว.ทส.ให้การต้อนรับเอกอัครราชทูตสาธารณรัฐเช็ก
รมว.ทส.ให้การต้อนรับเอกอัครราชทูตสาธารณรัฐเช็ก
วันนี้ (28 ต.ค. 62) เวลา 14.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับนายมาเร็ก ลิบชีตซกี (H.E. Mr. Marek Libricky) เอกอัครราชทูตสาธารณรัฐเช็ก ประจําประเทศไทย ในการเข้าเยี่ยมคารวะและหารือ ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ทส.ร่วมกิจกรรมจิตอาสา ถวายพระราชกุศลและน้อมรำลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันพุธที่ 23 ตุลาคม 2562
ทส.ร่วมกิจกรรมจิตอาสา ถวายพระราชกุศลและน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ทส.ร่วมกิจกรรมจิตอาสา ถวายพระราชกุศลและน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
ทส.ร่วมกิจกรรมจิตอาสา ถวายพระราชกุศลและน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ต.ค. 62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมทํากิจกรรมจิตอาสาพัฒนาปรับภูมิทัศน์ ทําความสะอาดบริเวณเส้นทางรถไฟ เพื่อถวายเป็นพระราชกุศล และน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว (รัชกาลที่ 5) รวมถึงให้ประชาชนทุกหมู่เหล่า มีส่วนร่วมในการบําเพ็ญสาธารณประโยชน์ และสร้างจิตสํานึกในการดูแลรักษาพื้นที่บริเวณเส้นทางรถไฟ โดยมีนายวิษณุ เครืองาม รองนายกรัฐมนตรี เป็นประธานเปิดกิจกรรม และมีหน่วยงานภาครัฐ ภาคเอกชน ตลอดจนประชาชนจิตอาสา เข้าร่วมกิจกรรมกว่า 700 คน ณ สถานีรถไฟกรุงเทพมหานคร
อนึ่ง พระบาทสมเด็จพระจุลจอมเกล้าเจ้าอยู่หัว ทรงมีราชกรณียกิจนานัปการ ทรงปฏิบัติบําเพ็ญเพื่อประโยชน์อย่างอเนกอนันต์แก่ประเทศชาติ ทรงวางรากฐานการพัฒนาประเทศให้มีความเจริญก้าวหน้าอย่างมั่นคง สู่ความทันสมัยทัดเทียมนานาอารยประเทศ ทรงนํานวัตกรรมใหม่ๆมาปรับใช้ในการพัฒนาประเทศในทุกด้าน ทั้งกิจการไปรษณีย์ โทรเลข การไฟฟ้า การประปา ตลอดจนมีพระราชดําริสร้างการรถไฟขึ้นเป็นครั้งแรกในประเทศไทย ก่อให้เกิดความเจริญก้าวหน้าแก่กิจการรถไฟ และบังเกิดคุณประโยชน์แก่พสกนิกรชาวไทยจนถึงปัจจุบัน